Συνομοσπονδία Χόκεϊ Αργεντινής

Η Συνομοσπονδία Χόκεϊ Αργεντινής (ισπανικά: Confederación Argentina de Hockey) είναι το επίσημο όργανο διοίκησης του χόκεϊ επί χόρτου στην Αργεντινή. Διοργανώνει εθνικά πρωταθλήματα ανδρών και γυναικών. Συντονίζει επίσης τις δραστηριότητες των εθνικών ομάδων ανδρών, γυναικών και νέων της χώρας.

Ένας μεγάλος αριθμός περιφερειακών ενώσεων (άνω των 30) συνδέονται με τη Συνομοσπονδία Χόκεϊ Αργεντινής, καλύπτοντας τις σημαντικότερες επαρχίες της Αργεντινής.Nuestras asociadas, cahockey.org.ar Τα τοπικά πρωταθλήματα, όπως το Τορνέο Μετροπολιτάνο ανδρών και γυναικών, διοργανώνονται από το Σύνδεσμο Χόκεϋ Μπουένος Άιρες (AHBA).

 Ιστορία 
Η Συνομοσπονδία Χόκεϊ Αργεντινής ιδρύθηκε στις 26 Αυγούστου του 1908 και συγκροτήθηκε από τρία σωματεία: την Κλουμπ Ατλέτικο Σαν Ισίδρο, την Μπελγράνο Αθλέτικ και την Πασίφικ Ρέιλγουεϊ. Ο πρώτος πρόεδρος ήταν ο Τόμας Μπελ, ιδιοκτήτης της Buenos Aires Herald, εφημερίδας της βρετανικής κοινότητας της Αργεντινής. Η Συνομοσπονδία καταχωρήθηκε στην Ομοσπονδία Χόκεϊ Αγγλίας (που ιδρύθηκε το 1875)."Historia del Hockey, I Parte: Una trilogía para la historia", by Eric Weil, ''Todo Nuestro Hockey, N° 1, Buenos Aires, 1997

Το 1909 η Συνομοσπονδία Χόκεϊ Αργεντινής επέτρεψε στις γυναικείες ομάδες να προσχωρήσουν σ' αυτή. Η πρώτη ομάδα που καταγράφηκε ήταν η Μπελγράνο Λέιντις, που αγωνίστηκε στο εναρκτήριο παιχνίδι της στις 25 Αυγούστου εναντίον της Σεν Κάθρινς Σκουλ, επικρατώντας με 1–0.

 Παραπομπές 

 Εξωτερικοί σύνδεσμοι 

Κατηγορία:Αθλητισμός στην Αργεντινή